

ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՓՈՓՈԽՈՒԹՅՈՒՆՆԵՐ ՈՒ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԵՆՏՐՈՆԱԿԱՆ ԸՆՏՐԱԿԱՆ ՀԱՆՁՆԱԺՈՂՈՎԻՆ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

Իրավական ակտի ընդունման անհրաժեշտությունը. 
Հայաստանի Հանրապետության Նախագահի  2021 թվականի մայիսի 10-ի N ՆՀ-99–Ն հրամանագրի համաձայն 2021 թվականի հունիսի 20-ին կայանալու է Հայաստանի Հանրապետության Ազգային Ժողովի արտահերթ ընտրություններ: 
Հայաստանի Հանրապետության կառավարության որոշման նախագծի ընդունումը պայմանավորված է «Հայաստանի Հանրապետության ընտրական օրենսգիրք» սահմանադրական օրենքի պահանջներին համապատասխան՝ արտահերթ ընտրությունների նախապատրաստման և անցկացման հետ կապված ծախսերը ֆինանսավորելու անհրաժեշտությամբ:
Ընթացիկ իրավիճակը և խնդիրները.
2021 թվականի հունիսի 20-ին կայանալիք ՀՀ Ազգային Ժողովի արտահերթ ընտրությունների նախապատրաստման և անցկացման ծախսերը ֆինանսավորելու նպատակով ՀՀ 2021 թվականի պետական բյուջեով նախատեսված ՀՀ կառավարության պահուստային ֆոնդի հաշվին ՀՀ կառավարության 18.05.2021թ. N 796-Ն և 19.05.21թ. N 797-Ն որոշումներով հատկացվել է շորջ 4,026.1 մլն դրամ՝ ՀՀ 2021թ. պետական բյուջեի «1096. Ընտրական գործընթացների համակարգում, կանոնակարգում և տեղեկատվության տրամադրում» ծրագրին:
ՀՀ կենտրոնական ընտրական հանձնաժողովի կողմից ներկայացված 2021 թվականի հունիսի 20-ին կայանալիք ՀՀ Ազգային Ժողովի արտահերթ ընտրությունների նախապատրաստման և անցկացման ծախսերի հաշվարկային ցուցանիշների համաձայն  քվեաթերթիկների տպագրության համար անհրաժեշտ ծախսերի նախնական հաշվարկը կատարվել էր 15 կուսակցությունների հավանական մասնակցության կանխատեսումով, սակայն առաջադրումները կատարելու ժամկետի ավարտին, ՀՀ ԱԺ արտահերթ ընտրություններին մասնակցելու հայտ են ներկայացրել 26 կուսակցություններ և կուսակցությունների դաշինքներ (կամ 11-ով ավելի): 
[bookmark: _GoBack]Կարգավորման նպատակը և բնույթը. 
«Հայաստանի Հանրապետության ընտրական օրենսգիրք» սահմանադրական օրենքի պահանջներին համապատասխան 2021 թվականի հունիսի 20-ին կայանալիք Հայաստանի Հանրապետության Ազգային Ժողովի արտահերթ ընտրությունների նախապատրաստման և անցկացման ծախսերի ֆինանսավորումն ու լրացուցիչ քվեաթերթիկների տպագրությունն ապահովելու նպատակով անհրաժեշտություն է առաջացել ՀՀ 2021 թվականի պետական բյուջեով նախատեսված ՀՀ կառավարության պահուստային ֆոնդի հաշվին հատկացնել լրացուցիչ 197.2 մլն դրամ:
Իրավական ակտի կիրարկման դեպքում ակնկալվող արդյունքը 
Որոշման ընդունման արդյունքում կապահովվի «Հայաստանի Հանրապետության ընտրական օրենսգիրք» սահմանադրական օրենքի պահանջներին համապատասխան 2021 թվականի հունիսի 20-ին կայանալիք Հայաստանի Հանրապետության Ազգային Ժողովի արտահերթ ընտրությունների նախապատրաստման և անցկացման գործընթացի պատշաճ կազմակերպումն ու իրականացումը։ 
	Նախագծի մշակման գործընթացում ներգրավված ինստիտուտները և անձինք
ՀՀ կենտրոնական ընտրական հանձնաժողով և ՀՀ ֆինանսների նախարարություն: 

Լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.
Հայաստանի Հանրապետության կառավարության սույն որոշման նախագծի ընդունումը Հայաստանի Հանրապետության 2021 թվականի պետական բյուջեի եկամուտների և ծախսերի փոփոխության չի հանգեցնի:





